বিশ্বব্যাপী সন্ত্ৰাসৰ সৃষ্টি কৰা ক'ৰ'না ভাইৰাছৰ ফলত ৰাজস্থানত আজি এজন ইটালিৰ লোকৰ মৃত্যু হয়। ইয়াৰ লগে লগে ভাৰতত এই ভাইৰাছৰ ফলত মৃত্যু হোৱা লোকৰ সংখ্যা পাঁচৰ ঘৰ পালে।
ইয়াৰ পূৰ্বে কৰ্ণাটকৰ কলবুৰ্গীত, দিল্লীত, মহাৰাষ্ট্ৰ আৰু বৃহস্পতিবাৰে পঞ্জাৱত একোজনকৈ লোকৰ এই ভাইৰাছবিধৰ ফলত মৃত্যু হৈছিল।
উল্লেখ্য যে ভাৰতত এই পৰ্যন্ত ২০০ৰো অধিক লোক এই ভয়াবহ ভাইৰাছ বিধৰ কৱলত পৰিছে। ইয়াৰে ২০ গৰাকী লোক সুস্থ হোৱা বুলি জানিব পৰা গৈছে।
আনহাতে শুকুৰবাৰে লক্ষ্ণৌত নতুনকৈ চাৰিজন লোক ক'ৰ'নাত আক্ৰান্ত হৈছে। লক্ষ্ণৌৰ কে জি এম য়ু চিকিৎসালয়ত ৯ গৰাকী লোকক চিকিৎসা প্ৰদান কৰি থকা হৈছে।
ক'ৰ'না ভাইৰাছৰ কৱলত ভাৰতৰ মুঠ ২০ খন ৰাজ্য আক্ৰান্ত হৈছে আৰু ইয়াৰ ভিতৰত সৰ্বাধিক আক্ৰান্তৰ সংখ্যা হৈছে মহাৰাষ্ট্ৰ।
জানিব পৰা মতে মহাৰাষ্ট্ৰত সৰ্বাধিক ৪৯ গৰাকী লোক এই ভাইৰাছ বিধত আক্ৰান্ত হৈছে। উত্তৰ প্ৰদেশত ২৩ গৰাকী লোকৰ দেহত এই ভাইৰাছবিধ ধৰা পৰিছে।
আনহাতে দিল্লীত ১২ গৰাকী, কৰ্ণাটকত ১৫ গৰাকী, কেৰালাত ২৮ গৰাকী, লাডাখত ৮ গৰাকী, জম্মু-কাশ্মীৰত ৪ গৰাকী, তেলেংগানাত ১৬ গৰাকী, ৰাজস্থানত ৯ গৰাকী, তামিলনাডু, উত্তৰাখণ্ড আৰু অন্ধ্ৰপ্ৰদেশত ৩ গৰাকী, পাঞ্জাৱত এজন, ওড়িষা, গুজৰাট আৰু পশ্চিমবংগত ২ জন, চণ্ডিগড়, পদুচেৰি আৰু ছত্তিষগড়ত এজনকৈ লোক এই ভাইৰাছত আক্ৰান্ত হোৱা বুলি জানিব পৰা যায়।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
